Hei, denne artikkelen er over ett år gammel og kan inneholde utdatert informasjon

Sjekk de vanvittige bildene av F16-flyet over Oslo Fotoseanse av F16 over Oslo. - De fleste hadde et bredt glis da vi var ferdige. Se bildeserie.

(Dagbladet): Luftforsvaret feirer 100 år med militær luftmakt i Norge i år. Og hva er vel da bedere enn å starte showet med en spektakulær tur over Oslo?

På onsdag kunne mange innbyggere observere en Hercules C130-maskin med et F16-fly «hakk i hæl» over hovedstaden.







- Vi i Hercules-flyet starta turen på Gardermoen. Derfra fløy vi forbi Kjeller hvor vi fikk følge fra F16-flyet. Så tok vi en runde over Oslo, nord mot Fagernes og tilbake igjen, sier informasjonsoffiser i Luftforsvaret Stian Roen til Dagbladet.

Hensikten med flyturen var en kombinert treningstur og fotoseanse. F16-maskina var nylakkert i jubileumsfarger for anledningen.

- Ingen flykapring! Underveis gjorde kampflyet flere akrobatiske triks, mens ivrige fotografer tok bilder fra lasteplanet på Hercules-flyet. På det laveste var de i knappe 1000 fots høyde, eller rundt 300 meter over bakken.







- Det var kult å være med på. De fleste hadde et bredt glis da vi var ferdige. Og så ble det gode bilder. De på lasteramen ble sikret med ekstra sele rundt livet som er sikret i en bolt. Dette gjøres alltid når lasterampa går ned. Transportflyet brukes til å droppe utstyr og soldater på denne måten hele tida, sier Roen.

Under flyvningen ringte flere til VG og fortalte om «passasjerfly og jagerfly over Frognerparken».

1000 FOT: På det laveste var flyene rundt 300 meter over bakken. Foto: Jan Severinsen Vis mer

- Jeg fikk med meg det. Vi holdt oss innenfor det som er tillatt, så noen kapring var det ikke. Vi varslet medier og politiet i forveien, men det var ikke alle som plukket det opp. Men det skaper oppmerksomhet og det er vi glad for, sier Roen til Dagbladet.

Flyshow i Kristiansand i morgen For å markere 100-årsjubileet vil forsvaret arrangere en rekke flyshow i nærmeste framtid. I morgen er det flyshow på Kjevik lufhavn i Kristiansand. I løpet av mai vil det også være arrangementer på blant annet Ørland, Sola, Kjeller og Andøya.

1. og 2. september avsluttes jubileet med et hovedarrangement i Oslo.

ROLL: Flyet gjorde triks i lufta over Oslo. Foto: Jan Severinsen Vis mer

- Da skal befolkningen få bivåne et spektakulært flyshow på rådhusplassen. I tillegg vil det bli andre ting som skjer på bakken, sier Roen.

JUBILEUMSFARGER: F16-maskina er nylakkert i jubileumsfarger. Dette var den første turen med de nye fargene. Foto: Forsvarets mediesenter / Ole Gunnar Henriksen Nordli Vis mer